Den røde pimpernell (TV-serie)

Den røde pimpernell er en norsk miniserie på tre episoder som ble sendt på NRK Fjernsynet i 1968. Serien er basert på Emma Orczys roman med samme tittel fra 1905. Manus var skrevet av Helge Reiss, som også spilte hovedrollen. Handlingen er lagt til den franske revolusjon. Det var NRKs barne- og ungdomsavdeling som stod bak produksjonen. Serien er innspilt i sort-hvitt.

Serien ble sendt i reprise i 1987.Amagasinet - Den røde pimpernell (17.1.1987, s.48)

Handling
Handlingen er lagt til Frankrike under den franske revolusjon. Året er 1792, da revolusjonen hadde utartet til terror og henrettelser (Skrekkveldet) på løpende bånd. Hundrevis av aristokrater møter døden i giljotinen. Midt i dette kaoset klarer en dristig redningsmann å berge flere ofre fra bøddelens grep. Mannen, som kaller seg Den røde pimpernell, klarer – iført de utroligste forkledninger – å lure både Robespierre og hans onde medhjelper Chauvelin. 

Det viser seg at mannen som kaller seg Den røde pimpernell er en britisk adelsmann ved navn Sir Percy Blakeney. Han lever et tilsynelatende bekymringsløst liv i den britiske sosietetsverdenen, men dette er bare et skalkeskjul for hans egentlige virksomhet. Den listige franske ambassadøren i London, Chauvelin, finner imidlertid visse spor og tar opp forfølgelsen.

Tilbake i Frankrike oppstår det omsider en konfrontasjon mellom Percy og Chauvelin, men Percy klarer å flykte og tar seg omsider tilbake til England.

Episoder
1. «Madam Guilliotine arbeider»
2. «Spion på Lord Grenvilles ball»
3. «En hårsbredd fra døden»

Om serien

 Bakgrunn 
Ved siden av selve hovedboka var TV-manuset til den norske versjonen i betydelig grad basert på Kåre Bings dramatisering fra 1960. Denne dramatiseringen ble lagd for en oppsetning på Oslo Nye Teater samme år. Også i sceneforestillingen spilte Helge Reiss hovedrollen.Aftenposten morgen - Den røde pimpernell (22.4.1960, s.3)Aftenposten aften - Pimpernellen på TV til høsten (14.2.1968, s.2) En hørespillversjon fra 1960 var også basert på teaterstykket.Aftenposten morgen - Radioprogram tirsdag 13. september kl 17:30 (8.9.1960, s.26)

TV-serien ble innspilt høsten 1967 og våren 1968.Aftenposten morgen - TV-møte for barneprogrammer (18.8.1967, s.8)VG - 13.04.1968 - Side: 31 «Bortsett fra Rolf Clemens, som har den tekniske regien, er vi bart jenter i det teamet som har laget Den Røde Pimpernell, sier Merete Skavlan, som nettopp er ferdig med sin første store instruksjonsoppgave i TV» Rundt 50 skuespillere medvirket, de fleste i små roller.

 Omtale 
Serien fikk god omtale av Aftenpostens TV-anmelder.Aftenposten morgen - Hyggelig møte med Den røde pimpernell (16.9.1968, bakside) Den ble for øvrig produsert og sendt i periode hvor NRK lagde TV-serier av en rekke andre kjente ungdomsklassikere, blant annet Den sorte tulipan (1964), Greven av Monte Cristo (1965) og Lille Lord Fauntleroy (1966).

 Produksjonsmannskap 

Manus: Helge Reiss
Regi: Rolf Clemens
Instruktør: Merete Skavlan
Musikk: Sven Lange
Dekorasjon: Laila Hovland
Rekvisitter: Anita Ellingsen
Kostymer: Grete Wang
Masker: Gunnvor Grønn

Rollebesetning
Helge Reiss .... Sir Percy Blakeney/Den røde pimpernell
Ingerid Vardund .... Marguerite Blakeney
Alf Malland .... Chauvelin
Jørn Ording .... Robespierre
Odd Furøy .... Sir Andrew
Ole A. Simensen .... Sir Antony
Hans Stormoen .... Pierre
Joachim Calmeyer .... Armand
Knut M. Hansson .... Grev de Tournay
Rønnaug Alten .... Grevinne de Tournay
Bente Liseth .... Suzanne de Tournay

Referanser

Eksterne lenker
Serien på NRK Nett-TV

Kategori:Norske dramaserier
Kategori:Norske TV-produksjoner fra 1960-årene
Kategori:Norske miniserier
Kategori:TV-produksjoner på NRK